Rikken Fodbold Club

Rikken Fodbold Club (eller Rikken F.C., RFC) er en dansk fodboldklub beliggende i Valby. Klubbens to seniorhold er begge placeret i lokalserierne under Københavns Boldspil-Union (KBU), hvoraf førsteholdet spiller i Serie 2 i 2007-sæsonen. Førsteholdet afvikler deres hjemmebanekampe på opvisningsbanen på Rikken FC's fodboldanlæg ved Kulbanevej/Vigerslev Vænge (kaldet Rikken Park) i Valby, hvor også græstræningen pågår.

Klubbens historie 
Fodboldklubben blev grundlagt i 1985 og medlemmerne valgte en spilledragt bestående af sorte og røde farver. Rikken FC blev i første omgang tilmeldt turneringerne under DAI Fodbold før man i 1989 valgte at tilmelde sig Københavns Boldspil-Union. Klubben har 81 medlemmer, hvoraf 15 medlemmer er under 29 år (pr. marts 2007) og inkluderer endvidere en mindre kvinde-afdeling. Klubben havde omkring årtusindeskiftet en stor medlemstilgang på ungdomssiden og havde i 2003 godt 130 medlemmer. Grundet trange bade- og omklædningsfaciliteter har det været nødvendigt at lave en venteliste for nye unge medlemmer. Klubbens faciliteter består nemlig af et godt 20 kvadratmeter omklædningsrum med tre brusebade samt et mindre klublokale i en nærliggende lejet varmekælder i det nærliggende boligkompleks DAB på Vigerslev Vænge 50. Til træning klæder spillerne enten om hjemmefra eller på varmecentralen.

Københavns Kommune har længe haft planer om at etablere en kunstgræsbane (Valbys første i fuld størrelse) ved siden af den nuværende 11-mands græsbane (50 x 90 meter) og 7-mands grusbane på Rikken FC's fodboldanlæg (ejet af Københavns Kommune), men det første spadestik er dog aldrig blevet taget grundet skiftende krav og stigende anlægsudgifter. Foreningen skulle i tilknytning til boldbanerne få en ny klubhuspavillon placeret imellem dem, et skitseforslag udarbejdet af ONV arkitekter, Rikken FC og Kultur- og Fritidsforvaltningen i fællesskab i foråret 2006. Klubhuspavillonen skal bestå af to stk. godt 40 kvadratmeter store grundmoduler indeholdende henholdsvis to omklædningsrum med tilhørende toilet samt brusefaciliteter, et 32 kvadratmeter opholdsrum med køkkenniche samt et depotrum og en godt 50 kvadratmeter overdækket terrasse. Såfremt Københavns Borgerrepræsentation afsætter de de økonomiske midler til projektet på  deres budget, forventes det igangsat i 2008.

Den 15. september 2007 afvikles klubbens første Memorial kamp mellem Rikken F.C.s (gamle 1. holdsspillere fra 1989-94) og Valby Boldklubs oldboys i Rikken Park til ære for den daværende formand og tidligere førsteholdstræner, Jan Jensen, der døde på formandsposten den 5. juli 2007 og som havde stor betydning for klubben.

Klubbens formænd 
 1985-1992: Kenneth Bresson
 1992-1994: Jan Jensen
 1994-1995: Tony Hansen
 1995-1996: Allan Christensen
 1996-1998: Keld Jørgensen
 1998-2004: Per Jakobsen
 2004-2007: Jan Jensen
 2007-2010: Kai Christensen
 2010-    : Tino Pedersen

Klubbens trænere 
 1989-1991: Jan Jensen
 1991-1992: Jack Edwards
 1992-1994: Jørgen Bonde
 1994-1995: Niels Larsen/Per Jakobsen
 1995-1997: Kenneth Pilmark/Jørgen Søderberg
 1997-1998: Kenneth Pilmark
 1998-1999: Nicolai Vang
 1999-2000: Torben Søderberg
 2000-2002: Per Jakobsen
 2002-2006: Kai Christensen
 2007-: Morten Larsen

Kendte spillere 

 Sammy Youssouf
 Nicki Bille Nielsen
 André Riel

Klubbens resultater

DBUs Landspokalturnering 
De sportslige resultater for klubben i DBUs Landspokalturnering igennem årene:

Bedrifter i Danmarksturneringen 
De sportslige resultater for klubbens førstehold i Danmarksturneringen og serierne under KBU igennem årene:

Klubbens hold i rækkerne 
Klubbens førstehold i rækkerne:

Referencer

Ekstern kilde/henvisning 

Rikken FCs officielle hjemmeside

Fodboldklubber under DBU København
Valby